EkBass/fiwiki-20250220-pages-articles huggingface dataset:
Syntymämerkki

Syntymämerkki on vastasyntyneen iholla näkyvä läiskä. Syntymämerkkejä ovat esimerkiksi verisuonimuutokset, kuten tuliluomet, punaviiniluomet ja mansikkaluomet, tai pigmenttimuutokset kuten mongoliläiskät. Syntymämerkit ovat yleensä harmittomia ja häviävät usein itsestään ajan myötä. ==Tyyppejä== Mansikkaluomi muodostuu laajentuneista verisuonista. Sitä esiintyy muutamalla prosentilla lapsista. Mansikkaluomi muuttuu muutaman viikon kuluessa syntymästä vaaleasta punoittavaksi, karheaksi ja kohollaan ihosta olevaksi. Se häviää yleensä viiden vuoden ikään mennessä, mutta toisinaan siitä jää pysyvä arpimuutos. Se voi joskus harvoin vaatia lääkehoitoa tai kirurgista toimenpidettä. Tuliluomi on punainen ja ihonmyötäinen verisuonimuutos. Sitä esiintyy tavallisimmin kasvojen ja pään alueella. Se häviää useimmiten viimeistään muutamassa vuodessa. Punaviiniluomi voi olla melko laajakin tumman punainen läiskä, eikä se häviä itsestään. Mongoliläiskä on pigmenttimuutos, yleensä yksittäinen 2–15 senttimetrin kokoinen siniharmaa läiskä ristiselässä tai pakaroissa. Se häviää yleensä neljän vuoden ikään mennessä. ==Lähteet== Luokka:Iho
Money for Nothing

Money for Nothing voi viitata seuraaviin: *”Money for Nothing”, Dire Straitsin kappale *Money for Nothing, Dire Straitsin kokoelma-albumi *Money for Nothing, The Acacia Strainin EP vuodelta 2013 *”Money for Nothing”, Darinin kappale *Nyhjää tyhjästä (Money for Nothing), Ramón Menéndezin ohjaama vuoden 1993 rikoskomediaelokuva.
Gustav Wiklund

Gustav Adolf Fingal Wiklund (26. kesäkuuta 1934 Helsinki – 27. elokuuta 2019 HelsinkiSkådespelaren Gustav Wiklund har gått bort. Rundradion 27.8.2019. Viitattu 28.8.2019.) oli suomalainen näyttelijä ja taidemaalari. Huom! Joissakin lähteissä syntymäaika on 26. toukokuuta 1934. Wiklund vietti sotalapsena Ruotsissa yksitoista vuotta. Hän opiskeli Svenska Teaternin oppilaskoulussa 1956–1958, ja hänen ensimmäinen pääroolinsa näyttämöllä oli Truffaldino Carlo Goldonin näytelmässä Kahden herran palvelija Åbo Svenska Teaternissa vuonna 1958, Ralf Långbackan esikoisohjauksessa. Esiinnyttyään kaksi vuotta Turussa Wiklund siirtyi Helsinkiin, aluksi Lilla Teaterniin (1960–1979) ja sitten Svenska Teaterniin (1979–1990). Hänen näyttämörooleistaan voidaan mainita Malvolio (Loppiaisaatto), nimiosa Tšehovin Vanja-enossa, kapteeni Edgar (Kuolemantanssi), kirjanpainaja Gert (Mestari Olavi). Tuotannossa Jorden runt på 80 dagar (1970) hänellä oli kymmenkunta roolia. Wiklund tunnetaan myös taidemaalarina. Hän opiskeli Unto Pusan ja Sam Vannin johdolla Vapaassa taidekoulussa Helsingissä vuosina 1954–1956. Wiklund oli naimisissa May-Britt Wiklundin (o.s. Nordberg) kanssa. Heillä on kaksi lasta, Kim Wiklund (s. 1967) ja Nina Wiklund-Kuuranne (s. 1969). == Filmografia == Elokuvat Elokuvat Elokuvat Vuosi Elokuva Rooli 1970 Takiaispallo vakuutustarkastaja Erik Kaartinen 1972 Haluan rakastaa Peter Anders Jansson 1977 Aika hyvä ihmiseksi poliisimestari 1977 Yön sylissä kaupungin matkailuasiamies Kurt ”Kurre” Yläranta 1978 Miestä ei voi raiskata keilahallin vahtimestari 1979 Natalia konduktööri 1984 Viimeinen kesä kunnanlääkäri 1984 Opi tennistä Kaarlo Keskitaso 1988 Petos konduktööri 2001 Leijat Helsingin yllä musiikkikaupan osastopäällikkö 2002 Aleksis Kiven elämä J. V. Snellman 2003 Raid Heinrichs 2004 Populäärimusiikkia Vittulajänkältä Ryssi-Jussi 2005 Äideistä parhain pappi 2007 Tali-Ihantala 1944 ruotsalainen ääni 2011 Missä kuljimme kerran Wrede 2012 Onni koneenkäyttäjä Televisioelokuvat Televisioelokuvat Televisioelokuvat Vuosi Elokuva Rooli 2008 Glenn Pappa Televisiosarjat Televisiosarjat Televisiosarjat Vuosi Sarja Rooli 1969 Mumintrollet Hosuli 1996 Akkaa päälle eläinlääkäri Petterson 2002 Tummien vesien tulkit johtaja (yhdessä jaksossa) == Lähteet == == Aiheesta muualla == * * Gustav Wiklundin muistokirjoitus Helsingin Sanomissa Luokka:Suomalaiset näyttelijät Luokka:Suomalaiset taidemaalarit Luokka:Vuonna 1934 syntyneet Luokka:Vuonna 2019 kuolleet
Kamppi Helsinki

Kauppakeskus Kamppi Helsinki (vuoteen 2019 asti Kauppakeskus Kamppi) on Kampissa, Helsingin ydinkeskustassa sijaitseva kauppakeskus. Yhdessä Helsingin linja-autoaseman kanssa se muodostaa Kampin keskuksen, johon liittyy myös Kampin metroasema. Vuonna 2016 kauppakeskuksessa kävi yli 41 miljoonaa ihmistä, mikä tekee Kampista Suomen vilkkaimman kauppakeskuksen. Kauppakeskuksen bruttopinta-ala on 135 000 neliömetriä, joista liiketilaa on 35 000 neliömetriä. Kauppakeskuksessa toimii tällä hetkellä 150 yritystä, joista 26 on kahviloita ja ravintoloita. Maaliskuusta 2006 joulukuun loppuun 2006 kauppakeskuksen myynti oli 140 miljoonaa euroa ja kävijämäärä 26 miljoonaa asiakasta. ==Historia== Kampin kauppakeskuksen avasi torstaina 2. maaliskuuta 2006 kello 9 Helsingin kaupunginjohtaja Jussi Pajunen. Kampin keskuksen maanpäällisten osien suunnittelijat ja toteuttajat palkittiin vuonna 2006 Vuoden teräsrakenne -palkinnolla. Alusta alkaen kauppakeskukseen avattiin muun muassa K-Supermarket, Quick & Tasty -ravintolamaailma, useita vaatekauppoja, Tiimari joka on nykyään Alepa sekä Scanburger joka on nykyään Burger King. Lokakuussa 2007 kauppakeskusta laajennettiin myös Sähkötalon puolelle, jonne avattiin muun muassa Lidl ja apteekki sekä italialainen ravintola Ristorante II Duetto joka lopetti perhe syistä. Aiemmin kauppakeskuksen viides kerros keskittyi nuorille suunnattuihin liikkeisiin, ja siellä toimi myös muun muassa nettikahvila ja Sedu Koskisen yökerho The Tiger. Vuonna 2016 viides kerros uudistettiin ravintolamaailmaksi, josta käytetään nimeä Kortteli. ==Kerrokset== Kauppakeskuksen alin myymälätaso on E-taso, joka on viereisen Narinkkatorin korkeudella. Sen pääkäytävällä ovat myös ovet Länsiväylää pitkin Espooseen kulkevien bussien lähtölaitureille. Kauppakeskuksen E-tasossa on kolme ruokakauppaa (K-Supermarket, Alepa ja Lidl jossa ei enää myydä käyttötavaroita koska Sähkötalon Lidl halusi laajentaa elintarvike valikoimaa), ravintoloita, kukkakauppoja, matkapuhelinliikkeitä, apteekki ja useita muita liikkeitä. Osa liikkeistä on viereisten, Urho Kekkosen kadun varressa sijaitsevien, samassa yhteydessä rakennettujen asuinkerrostalojen alla. E-tasolta on tunneliyhteys kauppakeskus Forumiin. Kauppakeskuksen ensimmäinen kerros on E-tason yläpuolella, Annankadun pohjoispään ja Urho Kekkosen kadun korkeudella. Siellä on ravintoloita, jotka sijoittuvat pääosin Tennispalatsinaukion puolelle, johon niille tulee kesäisin terassi. Ensimmäisessä kerroksessa on lisäksi useita muoti- ja vapaa-ajan liikkeitä. Toisessa kerroksessa on lukuisia, erityisesti vaatetukseen erikoistuneita merkkiliikkeitä. Kolmannessa kerroksessa puolestaan on mm. lastentarvikeliikkeitä ja kodin sisustusta myyviä liikkeitä. Neljännessä kerroksessa toimii aasialaisliike MUJI. Viidennessä kerroksessa toimii ravintolamaailma Kortteli. Kuudennessa kerroksessa toimii Ravintola Maxine. ==Lähteet== ==Aiheesta muualla== * Kauppakeskus Kamppi * Ylen Elävä arkisto: Kamppi muuttui kaivannoksi, keskukseksi ja lopulta Suomen suurimmaksi nuorisotaloksi Luokka:Kampin keskus Luokka:Vuoden teräsrakenne
Emilia Nyström

Emilia Nyström (s. 13. syyskuuta 1983 Muurame) on suomalainen, uransa vuonna 2015 lopettanut entinen rantalentopalloilija. Nyström pelasi läpi uransa identtisen kaksoissisarensa Erika Nyströmin parina. 177-senttinen Emilia on sisaruksista nuorempi. Sisarukset pelasivat yhteensä 157 FIVB:n World Tourin turnausta, mikä on kaikkien aikojen eniten lajin maailmankiertueella. Nyströmien uran paras saavutus oli EM-pronssi Berliinissä 2010. Kyseessä oli Suomen ensimmäinen aikuisten arvokisamitali lentopallossa. Sisarukset voittivat lisäksi junioreiden ja nuorten Euroopan-mestaruuden. He sijoittuivat parhaimmillaan beach volleyn maailmankiertueen osakilpailussa kolme kertaa viidenneksi. Lisäksi he sijoittuivat kerran seitsemänneksi ja kolmetoista kertaa yhdeksänneksi. Nyströmit voittivat haastajakiertueen kilpailun Ranskan Le Lavandou'ssa vuonna 2003 ja sijoittuivat seuraavana vuonna samassa kilpailussa toiseksi. Turun kilpailussa he olivat kolmansia vuonna 2006. Nyströmit voittivat naisten beach volleyn Suomen mestaruuden vuosina 2002, 2004, 2005, 2006, 2008 ja 2009. SM-hopeaa he saavuttivat vuosina 2000 ja 2001. Nyströmit ilmoittivat marraskuussa 2015 lopettavansa rantalentopallouransa. Sisarusten viimeinen beach volley -kausi 2015 oli loukkaantumisten sävyttämä, eikä pari kyennyt osallistumaan esimerkiksi SM-finaaleihin. Nyströmit pelasivat Euroopan kisoissa Bakussa kesällä 2015, mutta kisojen jälkeen he eivät enää kentällä esiintyneet Erikan selkävaivojen vuoksi. Suomen historian ensimmäinen beach volleyn olympiapaikka oli sisarusten tavoitteena niin Pekingin kesäolympialaisiin 2008 kuin myös Lontoon vuoden 2012 kesäolympialaisiin. Rioon suomalaiset eivät enää tavoitelleet, kun loukkaantumiset sotkivat pelit. Olympiaunelma jäi sisaruksilta molemmilla kerroilla harmittavan lähelle, kun heidät kisoista erotti vain muutama maailmanlistalla korkeammammelle sijoittunut pari. == Yksityiselämä == Nyström seurusteli jääkiekkovalmentaja Ari-Pekka Siekkisen kanssa ja heille syntyi lapsi kesäkuussa 2018. Perhe asui aluksi Japanissa, jossa Siekkinen oli töissä.18 vuotta ikäeroa: Emilia Nyström, 35, kertoo, kuinka romanssi A-P Siekkisen, 53, kanssa alkoi Sittemmin Nyström on muuttanut lapsensa kanssa synnyinseuduilleen Muurameen.Beach volley -tähtenä tunnettu Emilia Nyström palasi tuttuihin maisemiin Muurameen – elää lapsiarkea Nikko-poikansa kanssa == Lähteet == == Aiheesta muualla == * Kotisivu Luokka:Suomalaiset rantalentopalloilijat Luokka:Vuonna 1983 syntyneet Luokka:Elävät henkilöt
Pernisiöösi anemia

Pernisiöösi anemia (myös pernisioosi anemia) on anemian muoto, joka syntyy ravinnon B12-vitamiinin vähäisen imeytymisen seurauksena. Anemia tarkoittaa veren alentunutta hemoglobiiniarvoa. Pernisiöösissä anemiassa B12-vitamiinipuutoksen syynä on autoimmuunisairaus, joka tuhoaa mahalaukun parietaali eli seinämäsoluja. Kyseessä voi olla myös helikobakteerin aiheuttama tulehdus mahalaukun limakalvoissa. Usein kuitenkin termiä "pernisiöösi anemia" käytetään laajassa merkityksessä puhuttaessa mistä tahansa syystä johtuvasta B12-vitamiinin puutteesta. Pernisiöösi anemia kuuluu megaloblastisiin eli suurisoluisiin anemioihin, joissa veren punasolut ovat normaalia suurempia. Yhdeksän kymmenestä megaloblastisesta anemiasta johtuu B12-vitamiinin puutteesta. Pernisiöösi anemia ilmenee yli 30-vuotiailla, ja Suomessa sitä sairastaa tällä hetkellä noin 5 000 ihmistä. Hoitamattomana tauti johtaa kuolemaan. Suomalaiset lääkärit ovat jo noin 150 vuoden ajan tutkineet tauteja, joiden nykyään tiedetään johtuvan B12-vitamiinin puutteesta. Sellainen on mm. suolistoloisen aiheuttama lapamatoanemia. Myös vitamiinin fysiologiaa ja biokemiaa on Suomessa tutkittu laajasti. Suomalaisten tutkimustulokset ovat maailmalla varsin tunnettuja. Aiheesta on 2005 kirjoittanut mm. Arno Forsius. == Katso myös == *Imerslund-Gräsbeckin tauti == Lähteet == Luokka:Verisairaudet Luokka:Autoimmuunisairaudet Luokka:Seulonnan keskeiset artikkelit
BMW Sauber F1.07

BMW Sauber F1.07 oli saksalaisen Jörg Zanderin suunnittelema Formula 1 -auto, jota BMW Sauber -talli käytti kaudella 2007. Auton kilpailuissa ajavat saksalainen Nick Heidfeld, puolalainen Robert Kubica ja häntä tuurannut saksalainen Sebastian Vettel. Kausi alkoi tallin kannalta erittäin hyvin - Heidfeld ajoi kaikissa kauden kolmessa ensimmäisessä kilpailussa neljänneksi. Kubica pääsi pisteille kauden kolmannessa GP:ssä, Bahrainin GP:ssä. Espanjan GP:ssä Kubica oli autolla puolestaan neljäs. Monacon katuradalla molemmat kuljettajat pääsivät pisteille, kun Kubica ajoi viidenneksi ja Heidfeld kuudenneksi. Kanadan GP:ssä Heidfeld ajoi autolla kauden parhaaksi tulokseksi jääneen toisen sijan. Kanadassa koettiin myös dramaattinen hetki. Kubica menetti autonsa hallinnan sen etusiiven osuttua Toyotalla ajaneen Jarno Trullin autoon, ja törmäsi reunavalliin noin 230 km/h nopeudella. Auto tuhoutui lähes täysin, mutta Kubica säästyi vakavilta vammoilta. Kubica oli pois seuraavasta kilpailusta, Yhdysvaltain GP:stä, jossa Heidfeld keskeytti, mutta Kubicaa tuurannut Vettel ajoi kahdeksanneksi saavuttaen uransa ensimmäisen MM-pisteen. Ranskan GP:ssä Kubica palasi takaisin autonsa rattiin ja ajoi heti neljänneksi. Heidfeld oli puolestaan viides. Britannian GP:ssä Kubica uusi sijoituksensa ja Heidfeld puolestaan ajoi kuudenneksi. Euroopan GP:ssä Heidfeld uusi sijoituksensa ja Kubica ylsi seitsemänneksi. BMW Sauberin kauden paras pistesaldo, kymmenen pistettä, tuli Unkarista, jossa Heidfeld ajoi maaliin kolmantena ja Kubica oli viides. Heidfeld ajoi neljänneksi kahdessa seuraavassa kilpailussa, Turkin ja Italian GP:ssä. Kubica oli ensimainitussa kilpailussa kahdeksas ja jälkimmäisessä viides. Belgian GP:ssä Heidfeld ylsi viidenneksi ja Japanin GP:ssä Kubica oli vuorostaan seitsemäs. Kauden viimeistä edeltävässä kilpailussa, Kiinan GP:ssä Heidfeld oli seitsemäs. Viimeisessä kilpailussa, Brasilian GP:ssä, molemmat kuljettajat olivat pisteillä, kun Kubica ajoi viidenneksi ja Heidfeld kuudenneksi. Kauden päätteeksi autolla oli kerätty 101 pistettä, mitkä oikeuttivat tallin valmistajien MM-sarjassa toiselle sijalle. Ilman McLarenin hylkäystä vakoilujupakassa olisi tallin sijoitus ollut kolmas. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2007 BMW Sauber BMW P86/7 V8 AUS MYS BAH ESP MON CAN USA FRA GBR GER HUN TUR ITA BEL JPN CHN BRA rowspan="4" 101 rowspan="4" 2. Nick Heidfeld 4 4 4 Kesk. 6 2 Kesk. 5 6 6 3 4 4 5 14 7 6 Robert Kubica Kesk. 18 6 4 5 Kesk. Loukk. 4 4 7 5 8 5 9 7 Kesk. 5 Sebastian Vettel TD TD 8 == Saavutukset == Palkintosijat Nro Kilpailu Kuljettaja Pisteet 1 Kanadan GP 2007 Nick Heidfeld 8 2 Unkarin GP 2007 Nick Heidfeld 6 == Lähteet == == Aiheesta muualla == * BMW Sauber F1.07 - The Formula One DataBase * BMW Sauber F1.07 - ChicaneF1 * BMW Sauber F1.07 - F1Olivier Luokka:Formula 1 -kausi 2007 Luokka:BMW Sauberin Formula 1 -autot
Erika Nyström

Erika Nyström (s. 13. syyskuuta 1983 Muurame) on entinen suomalainen rantalentopalloilija, joka pelasi identtisen kaksoissisarensa Emilia Nyströmin parina. 178-senttinen Erika on sisaruksista hieman vanhempi. Nyströmit saavuttivat urallaan EM-pronssia Berliinissä 2010. Kyseessä oli Suomen ensimmäinen aikuisten arvokisamitali lentopallossa. Sisarukset voittivat lisäksi junioreiden ja nuorten Euroopan-mestaruuden. He sijoittuivat beach volleyn maailmankiertueen osakilpailussa parhaimmillaan kolme kertaa viidenneksi. Lisäksi he olivat kerran seitsemäs ja kolmetoista kertaa yhdeksäs lajin kansainvälisen kiertueen osakilpailussa. Nyströmit voittivat haastajakiertueen kilpailun Ranskan Le Lavandou’ssa vuonna 2003 ja sijoittuivat seuraavana vuonna samassa kilpailussa toiseksi. Turun kilpailussa he olivat kolmansia vuonna 2006. Nyströmit voittivat naisten beach volleyn Suomen mestaruuden vuosina 2002, 2004, 2005, 2006, 2008 ja 2009. SM-hopeaa he saavuttivat vuosina 2000 ja 2001. Nyströmien ura päättyi kauteen 2015. He osallistuivat päätöskaudellaan Bakun Euroopan kisoihin. Kausi oli loukkaantumisten sävyttämä. ==Lähteet== ==Aiheesta muualla== *Kotisivu Luokka:Suomalaiset rantalentopalloilijat Luokka:Vuonna 1983 syntyneet Luokka:Elävät henkilöt
Toby Stevenson

Toby Stevenson (s. 19. marraskuuta 1976 Odessa, Texas) on yhdysvaltalainen seiväshyppääjä. Stevenson voitti vuonna 1998 NCAA-mestaruuden ja sijoittui vuosina 1999 ja 2000 NCAA-mestaruuskilpailuissa toiseksi opiskellessaan Stanfordin yliopistossa. Hän valmistui vuonna 2000 ja jäi kahdeksi vuodeksi töihin kouluun valmentamaan seiväshyppääjiä ja moniottelijoita. Vuonna 2003 hän voitti mestaruuden Pan-Amerikan kisoissa. Seuraavana vuonna hän voitti Yhdysvaltain sisäratojen mestaruuden, mutta karsiutui Budapestin sisäratojen MM-kisoissa. Hän sijoittui maan olympiakarsinnoissa toiseksi, joten hänet valittiin Yhdysvaltain joukkueeseen Ateenan olympialaisiin. Olympialaisissa Stevenson voitti hopeaa tuloksella 590. Kauden lopussa hän oli toinen IAAF:n yleisurheilufinaalissa. Stevenson sijoittui IAAF:n yleisurheilufinaalissa 2005 seitsemänneksi ja 2006 toiseksi. Yhdysvaltojen mestaruuskilpailuissa hän oli kolmas 2005 ja toinen 2006. Hän karsiutui loppukilpailusta Berliinin MM- kilpailuissa 2009. Hänet tunnetaan erityisesti kilpailuissa käyttämästään kypärästä sekä onnistuneiden hyppyjen jälkeisistä villeistä tuuletuksista. ==Henkilökohtaiset ennätykset== * Seiväshyppy: 600 (2004) ==Katso myös== *Luettelo kuusi metriä ylittäneistä seiväshyppääjistä ==Lähteet== Luokka:Yhdysvaltalaiset seiväshyppääjät Luokka:Yhdysvaltalaiset olympiamitalistit Luokka:Vuonna 1976 syntyneet Luokka:Elävät henkilöt
Digimon Rumble Arena 2

Digimon Rumble Arena 2 on Bandai Gamesin kehittämä ja julkaisema Digimon- fantasiamaailmaan sijoittuva tappelupeli. Peli julkaistiin vuonna 2004 Nintendo GameCubelle, Xboxille ja PlayStation 2:lle. Pelille on julkistettu spirituaallinen jatko-osa vuoden 2014 lopulla: Digimon All-Star Rumble. == Pelaaminen == Digimon Rumble Arena 2 on tappelupeli, jossa esiintyvät yleisimmät digimonit. Yksinpelissä pelaaja etenee tason kerrallaan, kunnes hän kohtaa päävastustajan, jonka kukistuessa pelaaja saa kyseisen vastustajan käytettäväksi. Pelin varsinainen tehtävä on tapella muita digimoneja vastaan, kunnes he putoavat pelistä. Peliä on myös mahdollista pelata enintään neljän pelaajan moninpelinä. == Pelitilat == *Timed Rumble: Se pelaaja, jolla on eniten tyrmäyksiä pelin lopussa, voittaa. *Knockout Battle: Kaikki pelaajat saavat tietyn määrän elämiä. Jos pelaaja menettää kaikki elämänsä, hän häviää. Viimeinen pelissä oleva voittaa. *Keep Away: Pelaajan pitää ottaa henkimuna kiinni ja pitää se itsellään. Mitä kauemmin hän sitä pitää, sitä enemmän hän saa pisteitä. *Poison: Pelin alussa joku pelaaja on myrkytetty. Jos hän tekee onnistuneen hyökkäyksen vihollista päin, myrkky siirtyy tähän pelaajaan. Se, joka on pelin lopussa vielä hengissä, voittaa. *Digi Race: Pelaajan pitää digivoitua kaksi kertaa ja tehdä ultrahyökkäys, jotta hän saa pisteen. Pelin voittaa se, jolla on tietty määrä pisteitä. *Little vs Big: Pelin alussa joku on digivoitumisensa ylin muoto. Muut taas ovat normaaleja. Jos joku normaalina oleva pelaaja tyrmää ylimmässä muodossa olevan pelaajan, tämä siirtyy normaalista ylempään muotoon. Muuten samanlainen kuin Knockout Battle. *Spirit Collection: Henkimunia sataa taivaalta ja pelaajien on napattava ne. Se, kenellä on eniten henkimunia, voittaa. *King of the Hill: Pelin kentän tietyssä paikassa on lippu. Jos pelaaja pysyy lipun vieressä, hän saa pisteitä. Eniten pisteitä saanut voittaa. *Crazy Chase: Pelin aikana pieni digimon nimeltä Calumon kiertää ympäri kentää. Jos pelaaja osuu Calumoniin, hän saa pisteen. Eniten pisteitä saanut voittaa. Luokka:Digimon Luokka:Tappelupelit Luokka:Vuoden 2004 videopelit Luokka:PlayStation 2 -pelit Luokka:Nintendo GameCube -pelit Luokka:Xbox-pelit
Lapin kesä (kappale)

Lapin kesä on Eino Leinon runo, joka julkaistiin Leinon runokokoelmassa Kangastuksia vuonna 1902.https://www.kainuuneinoleinoseura.fi/eino-leinon- runoja/lapin-kesa/ Kaj Chydenius teki runoon sävellyksen, joka julkaistiin vuonna 1966 Chydeniuksen ensimmäisellä albumilla Lauluja. Albumilla laulun tulkitsee Vesa-Matti Loiri. Myöhemmin Perttu Hietanen ja Taisto Wesslin tekivät runoon sävellyksen, jonka tulkitsi levylle jälleen Vesa-Matti Loiri. Tämä vuonna 1978 Eino Leino -teema-albumilla julkaistu sävellys on nykyisin Chydeniuksen versiota tunnetumpi. Loiri on levyttänyt kappaleen myös Robinin kanssa Robinin albumilla Yhdessä. Hietasen ja Wesslinin version ”Lapin kesä” -kappaleesta ovat levyttäneet myös muun muassa Keijo Minerva, Lasse Hoikka, Reima Helminen, Pentti Matikka, Anja Särkilä, Olli Airaksinen, Kristian Meurman ja Paula Koivuniemi. Lisäksi Jope Ruonansuu on esittänyt kappaleen viimeisen säkeistön Vesa-Matti Loiria imitoiden vuonna 1988 levyttämällään kappaleella Matkiva kulkuri. == Lähteet == == Aiheesta muualla == * Lapin kesä Suomen Äänitearkistossä Luokka:Suomalaiset musiikkikappaleet Luokka:Eino Leinon teokset Luokka:Vuoden 1966 kappaleet Luokka:Kaj Chydeniuksen säveltämät kappaleet
Lapin kesä

Lapin kesä voi tarkoittaa ainakin seuraavia asioita: * Lapin kesä, Eino Leinon runo * ”Lapin kesä”, Vesa-Matti Loirin tunnetuksi tekemä, Eino Leinon samannimiseen runoon sävelletty musiikkikappale * Lapin kesä, Vesa-Matti Loirin kokoelmalevy * Lapin kesä, Vesa-Matti Loirin 20 suosikkia -sarjassa julkaistu kokoelmalevy
Seksisymboli

Seksisymboli on julkisuuden henkilö, jota moni pitää viehättävänä ja haluttavana. Seksisymbolit ovat nousseet etenkin Hollywoodin elokuvatähtikulttuurin synnyn myötä 1900-luvun alkuvuosikymmenistä alkaen. Seksisymbolit vetoavat usein sekä naisiin että miehiin epätavanomaisen maskuuliinisen tai feminiinisen kauneutensa tähden. Naispuoliset seksisymbolit ovat ennen kaikkea kauniita. Miespuolisiin seksisymboleihin yhdistetään komeuden ohella myös kaunopuheisuus, urheilullisuus, ääni, rikkaus ja valta. Mies voi olla seksisymboli vanhanakin, kuten näyttelijä Sean Connery. ==Esimerkkejä== Hollywoodin ensimmäinen naispuolinen seksisymboli oli näyttelijätär Theda Bara. Hän esitti usein kohtalokkaita femme fataleja, kuten Kleopatraa, Salomea ja Carmenia. Ensimmäinen miespuolinen seksisymboli oli näyttelijä Rudolph Valentino, joka esitti usein latino- tai arabirakastajia. Muita Hollywoodin kuuluisimpia miespuolisia seksisymboleita ovat esimerkiksi Clark Gable, Cary Grant, Marlon Brando, James Dean, Burt Reynolds, Paul Newman, Robert Redford, Denzel Washington, Tom Selleck, Mel Gibson, Brad Pitt ja Johnny Depp. Hollywoodin muita naispuolisia seksisymboleja ovat olleet esimerkiksi Mae West, Norma Shearer, Jean Harlow, Greta Garbo, Marlene Dietrich, Rita Hayworth, Dorothy Dandridge, Lana Turner, Jayne Mansfield, Elizabeth Taylor, Marilyn Monroe, Raquel Welch, Halle Berry ja Angelina Jolie. Eurooppalaisen elokuvan seksisymboleja ovat esimerkiksi Brigitte Bardot, Catherine Deneuve, Ursula Andress ja Antonio Banderas, Bollywoodin seksisymboleja Jaya Bhaduri, Vyjayanthimala, Madhuri Dixit ja Mallika Sherawat, Kiinan elokuvan seksisymboleja Zhang Ziyi, ja Meksikon elokuvan seksisymboleja Salma Hayek. Seksisymboleita on elokuvanäyttelijöiden lisäksi myös esimerkiksi urheilussa, taiteessa, muodissa ja politiikassa. Malleista seksisymboleiksi kutsuttuja ovat esimerkiksi Samantha Fox, Tyra Banks ja Naomi Campbell, urheilijoista Marija Šarapova, Anna Kurnikova, Björn Borg, Andre Agassi ja David Beckham, laulajista Elvis Presley, Mick Jagger, Madonna ja Michael Jackson, ja poliitikoista Bill Clinton. Playboy-lehti nimesi vuonna 1999 1900-luvun sata suurinta seksisymbolia. Kärkikymmenikköön pääsivät Marilyn Monroe, Jayne Mansfield, Raquel Welch, Brigitte Bardot, Cindy Crawford, Sophia Loren, Elizabeth Taylor, Pamela Anderson, Bo Derek ja Jean Harlow. BBC: Entertainment Monroe named century's 'steamiest siren' People- lehti on nimennyt vuodesta 1985 lähtien joka vuosi seksikkäimmän elossa olevan miehen. Brad Pitt, George Clooney ja Johnny Depp ovat ainoat jotka on nimetty seksikkäimmäksi elossa olevaksi mieheksi peräti kahtena vuonna.People’s Sexiest Man Alive ’09 is surprise pick ==Lähteet== ==Aiheesta muualla== * BBC: Men pip for the Posh type * Googlen etsityimmät naistähdet Luokka:Populaarikulttuuri Luokka:Seksuaalisuus Luokka:Sosiologia
Hontai Yōshin-ryū jūjutsu

Hontai Yōshin-ryū jūjutsu () on klassinen japanilainen kamppailutaitojen koulukunta. Sen perusti samurai Takagi Shigetoshi noin vuonna 1660. Tyyli tunnetaan parhaiten aseettoman kamppailun kouluna mutta opetukseen kuuluu myös tekniikoita erinäisille aseille.Hontai Yoshin-ryu jujutsu Koryu.com (2000), Koryu Books, Viitattu 3.6.2017 == Harjoittelu == Hontai Yoshin-ryu -jujutsun tekniikoiden perusta on pareittain harjoiteltavissa muodoissa. Kataa harjoiteltaessa opitaan tekniikan oikea ja toimiva linja, oikea etäisyys vastustajaan sekä oikea asenne taistelutilanteessa. Tyylin tekniikat koostuvat hyökkäyksista kehon hermopisteisiin ate, nivelten sijoiltaan ottamisesta gyaku, heitoista nage, kuristuksista shime sekä hoitavista ja elvyttävistä harjoituksista katsu. Aseettomien tekniikoiden lisäksi harjoitellaan myös perinteisillä japanilaisilla aseilla: pitkällä miekalla, lyhyellä miekalla, veitsellä, pitkällä kepillä (cho bō) ja lyhyellä kepillä (hanbō). Taistelutilanteessa Hontai Yoshin-ryū yhdistää ulkoisen rauhallisuuden sisäiseen päättäväisyyteen ja rohkeuteen. Ihanteena on pyrkiä fudoshiniin, mielentilaan joka ei ole ulkoisten vaikutteiden muokattavissa. Tämä ei tarkoita sitä, että tunteet puuttuisivat, vaan että voima, rohkeus ja itseluottamus ovat horjumattomia. == Lähteet == == Aiheesta muualla == * http://www.hontaiyoshinryu.com/ * http://www.nishi.fi/ju-jutsu/default.htm * http://jujutsu.pionnet.net/ Luokka:Koryu bujutsu
Taura Musō-ryū kobudō

Taura Musō ryū kobudō () on perinteinen japanilainen kamppailutyyli. Taura Musō ryūssa harjoitellaan runsaasti aseettomia ja asetekniikoita, kuten keppi- ja miekkatekniikoita. Aseettomat tekniikat sisältävät irrottautumis-, kaato-, sitomis- ja kiinniottotekniikoita. Tekniikat ovat hyvin käytännönläheisiä. Tyylille ominaista on oikea-aikainen väistäminen, vastustajan horjuttaminen ja vastustajan voiman käyttö häntä itseään vastaan. Voimantarvetta pyritään minimoimaan oikean väistöliikkeen, tekniikan ja ajoituksen käytöllä. Laji sisältää seuraavat osa-alueet: jujutsu, jojutsu (ml bojutsu ja sojutsu), toho (katana, wakizashi), kyujutsu (jousiammunta lyhyellä jousella) sekä tachikamajutsu. Tyylisuunnan nykyinen päämies on nykyisin Hokkaidolla asuva Motomu Ikubo. Hän oppi nuorena koulukunnan edelliseltä päämieheltä, omalta isoisältään Otojiro Ikubolta. Ryun nykyinen muoto, koostumus ja katat ovat 29. päämiehen, Motomu Ikubon luomia, mutta tekniset periaatteet ja aseiden käyttötavat hänen isoisältään perittyjä. Luokka:Taistelulajit
Sfinkterotomia

Sfinkterotomia on lääketieteellinen toimenpide, jossa suoritetaan kehon jonkin sulkijan eli sfinkterin halkaisu. Sulkijalla tarkoitetaan elimistössä olevaa rakennetta, jossa sulkijalihas tai muu lihas sulkee luonnollisen aukon. Termi sfinkterotomia tulee sanoista sfinkteri () eli sulkija ja -otomia eli leikkaus tai halkaisu. Elimistössä on runsaasti sulkijoita muun muassa ruoansulatuskanavan alueella. Ruoansulatuskanavan sulkijat ovat suusta lähtien alempi ruokatorven sulkijalihas (lower oesophageal sphincter), mahanportin sulkijalihas (sphincter pylori), Oddin sulkijalihas (sphincter Oddi) ja peräaukon sisempi ja ulompi sulkijalihas (sphincter anii interna ja externa). Esimerkiksi ERCP-toimenpiteessä tehdään Oddin sulkijalihaksen sfinkterotomia, jotta instrumenteilla päästään kulkemaan sappi- ja haimateihin. Peräaukon sulkijalihaksen halkaisu tai venytys on myös eräs anaalifissuuran hoitomuoto. Luokka:Leikkaukset
Englantilainen jujutsu

Englantilainen jujutsu tarkoittaa Suomen Jujutsuliiton piirissä soke Derroll Connellyn (10. dan) kehittämää ja Suomeen tuomaa jujutsu tyylisuuntaa. Tyylisuunta tunnetaan myös nimellä Connelly Jujitsu. Sen tunnusomaisena piirteenä on liikkeiden luontevuus ja ki:n hyväksikäyttö. Tyyli on suoraviivaista ja oman fyysisen ja henkisen kehittymisen kautta saavutettu rentous tuo liikkeille niiden räjähtävän voiman. Tyylissä on vaikutteita Juko- ryu jujutsusta sekä Wing Tsun kungfusta. Juko-ryu vaikutteet juontavat Connellyn aiemmasta harjoittelusta soke Richard Morrisin (10. dan) tai soke Robert Clarkin (9. dan) kanssa. Kokenut kamppailuohjaaja Kaj Westersund (4. dan) kuvaa Derroll Connellya mahtavaksi taistelijaksi. Hänen mukaansa Connelly pyrkii istuttamaan oikean henkisen asenteen - taistelutahdon - oppilaisiinsa jo alussa. Kaikessa tekemisessä on oltava ”spiritiä”. Englantilaista jujutsua on harrastettu Jujutsuliiton alaisissa seuroissa 1980-luvun alkupuolelta lähtien. Sitä voi harjoittaa Helsingissä Helsingin Yawarassa ja Jokotaissa, Oulussa Oulun Karateseurassa ja Porvoossa Porvoon Yawarassa. Suomen ohella englantilaista jujutsua harjoitellaan Englannissa, Irlannissa ja Saksassa . Muita tunnettuja englantilaisia jujutsun tyylisuuntia ja jujutsuvaikuttajia ovat esimerkiksi soke Richard Morris (10. dan), World Ju Jitsu Federation (WJJF) tyylisuunnan perustanut soke Robert Clark (9. dan), Jukoshin ryu -tyylisuunnan perustanut soke Bryan Cheek (10. dan) ja soke James Blundell (9. dan). Englantilaisen jujutsun vaikutus suomeen on vahva, sillä esimerkiksi Hokutoryu ju-jutsu tyylisuunnan perustaja, soke Auvo Niiniketo tekee yhteistyötä Morrisin ja Clarkin kanssa. == Lähteet == ==Aiheesta muualla== * JoKoTai ry * Helsingin Yawara * Oulun Karateseura * Porvoon Yawara Luokka:Kamppailulajit
Iberiantiltaltti

Iberiantiltaltti (Phylloscopus ibericus) on uunilintujen sukuun kuuluva tiltaltin ja pajulinnun näköinen lintu, jonka tuntee lauluäänestään. Vuoteen 2003 asti sitä pidettiin tiltaltin alalajina. ==Koko ja ulkonäkö== Iberiantiltaltti on päältä vihreänharmaa, vatsapuolelta vaaleampi, vaaleankeltainen juova silmäkulmassa. Sillä on tummat jalat ja lyhyehkö nokka. Iberiantiltaltin erottaa tavallisesta tiltaltista laulun lopussa kuuluvasta pärinästä, ja kutsuäänten alaspäin laskevasta melodiasta.DutchBirding ==Levinneisyys== Iberiantiltaltti pesii Lounais-Ranskassa, Espanjassa ja Portugalissa. Laji tavattiin hyväksytysti Suomessa Pyhtään Ristisaaressa keväällä 2011. Linnun epäiltiin kuolleen kiinnioton seurauksena. Havainto sai Rariteettikomitean hyväksynnän vuonna 2013. Vuonna 2007 ilmoitettiin kaksi mahdollista havaintoa,BirdLife Tiedote 29.5.2007 mutta kumpikaan ei saanut Rariteettikomitean hyväksyntää.BirdLife Suomi: Vuoden 2007 hyväksytyt havainnot BirdLife Suomi: RK:n kokous Hangossa 29.–30.3.2008 == Lähteet == Luokka:Uunilinnut (suku)
Etyleeni-imiini

Etyleeni-imiini on sekundäärinen amiini ja heterosyklinen yhdiste, jonka kemiallinen kaava on C2H5N ja rakennekaava CH2NHCH2. Siitä käytetään myös nimiä atsiridiini, atsasyklopropaani ja dihydro-1H-atsiriini. Etyleeni-imiini on normaaliolosuhteissa olomuodoltaan helposti syttyvää, väritöntä nestettä, jolla on pistävä haju. Etyleeni-imiinin moolimassa on 43,1 g/mol, sulamispiste −74 °C, kiehumispiste 56–57 °C, tiheys 0,8 g/cm3, leimahduspiste −11 °C (c.c.), itsesyttymislämpötila 322 °C ja CAS-numero 151-56-4. Aine sekoittuu veteen ja on ominaisuuksiltaan keskivahva emäs. Etyleeni-imiini muodostaa palaessaan myrkyllisiä ja syövyttäviä typen oksideja sekä voi polymeroitua happojen ja hapettavien aineiden vaikutuksesta. Etyleeni-imiinin höyryt voivat polymeroituessaan tukkia venttiilit. == Ympäristö- ja terveysvaikutukset == Lyhytaikaisessakin altistumisessa etyleeni-imiini voi syövyttää silmiä, ihoa ja hengitysteitä. Höyryn hengittäminen voi aiheuttaa keuhkopöhöä ja altistumisesta aineelle voi seurata vaikutuksia keskushermostossa, munuaisissa ja maksassa. Aine on luokiteltu Suomessa syöpäsairauden vaaraa aiheuttavaksi (ryhmä 3) sekä perimälle, sikiölle tai lisääntymiselle vaaraa aiheuttavaksi. Etyleeni-imiini on haitallista vesieliöille. == Valmistus ja käyttö == Etyleeni-imiinin kaupallinen valmistui alkoi vuonna 1938 ja käytetty reaktio oli 2-kloorietyyliamiinin reaktio natriumhydroksidiliuoksen kanssa. 1960-luvulla kehitettiin prosessi, jossa dikloorietaani reagoi ammoniakin kanssa kalsiumoksidin läsnä ollessa etyleeni-imiiniksi. Näiden prosessien haittapuolena on mahdollinen tuotteen kontaminoituminen lähtöaineilla ja korroosiota aiheuttavan kloridijätteen syntyminen. Tämän vuoksi nykyään yleisimmin käytetty menetelmä on monoetanoliamiinin vetysulfaatin reaktio natriumhydroksidin kanssa. Myös monoetanolin katalyyttistä dehydrausta etyleeni-imiiniksi käytetään. Etyleeni-imiiniä käytetään erityisesti polyetyleeni-imiinien, joita käytetään paperinvalmistuksessa, tekstiiliteollisuudessa ja vedenpuhdistuksessa, valmistuksessa sekä eräiden lääkeaineiden valmistuksessa.G. Scherr, U. Steuerle & R. Fikentscher: Imines, Cyclic, Kirk-Othmer Encyclopedia of Chemical Technology, John Wiley & Sons, New York, 2000. Viitattu 17.4.2013Ulrich Steuerle & Robert Feuerhake: Aziridines, Ullmann's Encyclopedia of Industrial Chemistry, John Wiley & Sons, New York, 2006. Viitattu 17.4.2013 == Lähteet == == Aiheesta muualla == * *PubChem: Aziridine *Kyoto Encyclopedia of Genes and Genomes (KEGG): Aziridine *ChemBlink: Ethyleneimine Luokka:Heterosykliset typpiyhdisteet Luokka:Amiinit
Hapen kiertokulku

Hapen kiertokulku tarkoittaa hapen kiertoa eri prosesseissa maapallolla. Happi kiertää muiden muassa biosfäärin, ilmakehän, maaperän, vesistöjen ja kivikehän välillä. Planeetan kaikesta hapesta noin 99,5 % on sitoutunut maankuoren mineraaleihin, noin 0,36 % hapesta on ilmakehässä ja 0,01 % biosfäärissä eli eliöissä. == Hapen vapautuminen == Keskeisin tapa, jolla happea vapautuu ilmakehään, on kasvien yhteyttäminen eli fotosynteesi. Siinä vesi ja hiilidioksidi reagoivat keskenään sitoen auringonsäteilyn energiaa ja synnyttäen sokeria ja happea. Osa veden ja hiilidioksidin happiatomeista sitoutuu muodostuviin orgaanisiin yhdisteisiin, mutta suurempi osa niistä vapautuu happikaasuna ilmakehään: :6 CO2 \+ 6 H2O + energia → C6H12O6 \+ 6 O2 Tämä reaktio tuottaa suurimman osan Maan ilmakehän hapesta. Yhteyttävien eliöiden kehittyminen synnytti nykyisen hapekkaan ilmakehän, jossa happea on 20,94 %. Happea vapautuu myös veden ja typpidioksidin hajotessa auringon säteilyn vaikutuksesta. == Hapen sitoutuminen == Happea sitoutuu muiden muassa eliöiden soluhengityksessä, jossa yhteyttäminen tapahtuu ikään kuin takaperin, sekä myös palamisessa. Lisäksi happea sitoutuu mineraalien hapettumisessa. Monet mineraalit ovat oksideita eli hapen yhdisteitä. Esimerkiksi raudan ruostuessa rauta hapettuu rautaoksidiksi Fe2O3. == Katso myös == * Veden kiertokulku * Biogeokemiallinen kierto * Luonnon kiertokulku Luokka:Ekologia Luokka:Happi
Yleisurheilu kesäolympialaisissa 1906

Vuoden 1906 välikisoissa Ateenassa järjestettiin yleisurheilussa 21 kilpailutapahtumaa, kaikki miehille. ==Mitalistit== == Lähteet == * * 1906 Luokka:Kesäolympialaiset 1906 Olympialaiset 1906
Tähtikuonokontiainen

Tähtikuonokontiainen eli tähtikuonomaamyyrä (Condylura cristata) on pohjoisamerikkalainen pieni kontiaisten eli maamyyrien heimoon kuuluva nisäkäs. Lajia esiintyy Itä-Kanadassa ja Yhdysvaltojen koillisosissa. Tähtikuonokontiainen elää kosteilla alankoseuduilla syöden pieniä selkärangattomia, vesihyönteisiä, matoja ja nilviäisiä. Se on hyvä uimari ja voi etsiäkin ruokansa jokien ja lampien pohjasta. Kuten muutkin kontiaiset, tämäkin kaivaa matalia tunneleita ruuankeruuta varten. Usein nämä tunnelit johtavat veden alle. Se on aktiivinen sekä päivällä että yöllä. Tähtikuonokontiainen pysyttelee aktiivisena talvella, jolloin sen on havaittu kaivavan tunneleita lumen läpi ja uivan jään peittämissä joissa. Lajin sosiaalisesta käyttäytymisestä ei tiedetä paljoakaan, mutta sen arvellaan elävän yhdyskunnissa. Tähtikuonokontiaisella on paksu, lähes musta, ruskea vettähylkivä turkki ja pitkä, paksu häntä, joka ilmeisesti toimii rasvavarastona kevään lisääntymiskautta varten. Aikuiset ovat 15-20 cm pitkiä, painavat 55 grammaa ja niillä on 44 hammasta. Lajin huomattavin piirre on sen kuonon päässä 22 kehässä olevaa liikkuvaa, vaaleanpunaista tuntosarvea. Näitä se käyttää ruuan tunnistamiseen koskettamalla. Tähtikuonokontiainen lisääntyy myöhään talvella tai aikaisin keväällä ja naaras synnyttää myöhään keväällä tai aikaisin syksyllä poikueen, johon kuuluu yleensä 4–5 poikasta. Lajin luontaisiin vihollisiin kuuluu amerikanhiirihaukka, amerikanhuuhkaja, useita haisunäätälajeja, näätäeläimiä ja jopa isoja kaloja. == Lähteet == Luokka:Kontiaiset
Clear Air Turbulence

__NOTOC__ Clear Air Turbulence on Ian Gillan Bandin levy vuodelta 1977. Ian Gillan ei ollut tyytyväinen alkuperäiseen miksaukseen ja niinpä levy miksattiin uudestaan. Alkuperäiset versiot julkaistiin 1997 nimellä The Rockfield Mixes. == Kappaleet == Kaikki kappaleet kirjoittanut Ian Gillan Band. === LP === === A-puoli === # # # === B-puoli === # * # # == The Rockfield Mixes == # # # # # # # ;The Rockfield Mixes Plus (2004) # * # # # == Kokoonpano == === Ian Gillan Band === * Ian Gillan – laulu * Colin Towns – kosketinsoitin, huilut * John Gustafson – basso, laulu * Ray Fenwick – kitara, laulu * Mark Nauseef – rummut, lyömäsoittimet === Muut muusikot === * Phil Kersie – tenorisaksofoni (kappale ”Five Moons”) * Martin Firth – baritonisaksofoni * John Huckridge – trumpetit * Derek Healey – trumpetit * Malcolm Griffiths – pasuuna == Arvostelut == * AllMusic: AllMusic review == Lähteet == Luokka:Vuoden 1977 albumit Luokka:Ian Gillanin albumit
Ytyk-Kjujol

Ytyk-Kjujol () tai Ytyk-Küöl () on Tattan naslegin (kunnan) keskuskylä ja Tattan ulusin (piirin) hallinnollinen keskus Sahan tasavallassa. Se sijaitsee Tattajoen varrella piirin keskiosassa, 255 kilometriä tasavallan pääkaupungista Jakutskista länteen. Ytyk-Kjujolissa on kulttuuritalo, teatteri, ala- ja yläkoulu sekä musiikkikoulu. Kylässä toimii myös liha- ja maitokombinaatti. Asukasluvun kehitys: *5 500 (1989) *6 133 (2001) Toukokuussa 2007 kylä kärsi pahoin Tattajoen tulviessa. Tulvavesi kasteli 873 taloa ja yli 3 000 ihmistä täytyi evakuoida. == Lähteet == Luokka:Tattan ulus
Sotajumala

Sotajumala oli suomalainen, suomenkielistä death metalia soittava yhtye, joka perustettiin vuonna 1998. Yhtye ilmoitti 31.12.2016 Facebook-sivuillaan lopettavansa toimintansa. Yhtye soitti viimeisen hautajaiskeikkansa kotikaupungissaan Jyväskylän Lutakossa 13.5.2017. Yhtyeen solisti Mynni Luukkainen sanoi, että keikka oli ensimmäinen kerta, kun Sotajumala esiintyi loppuunmyydylle Lutakolle. == Vaiheet == Sotajumala perustettiin vuonna 1998. Yhtye koki jonkin verran miehistönvaihdoksia, joskin bändin kokoonpano säilyi vuodesta 2004 lopettamiseen asti samana. Sotajumala soitti suomenkielistä death metallia, sekä sotametallia, jonka sanoitukset kertovat sodasta. Yhtye sai levytyssopimuksen ensimmäisen, bändin nimeä kantavan, demon jälkeen Woodcut Recordsilta, jonka nimissä he tekivät yhden MCD:n, kaksi pitkäsoittoa sekä yhden split-julkaisun Torture Killerin kanssa. Viimeiseksi jääneen albuminsa yhtye julkaisi oman Sotajumala-Yhtiöt Oy:n kautta. Yhtyeen suomenkieliset sotaa käsittelevät sanoitukset ovat luoneet osaan kuulijakuntaa mielleyhtymiä äärioikeistolaisuudesta. Entinen laulaja 105 on sanonut Imperiumi.netin haastattelussa, että bändi on isänmaallinen, muttei missään nimessä natsistinen eikä ihannoi sotaa.http://www.imperiumi.net/index.php?act=interviews&id;=315 Levy-yhtiö Woodcut Recordsin esittelytekstin mukaan Sotajumalan sanoitusten ei ole tarkoitus levittää fasismia eikä yhtye ota kantaa poliittisiin tai muihinkaan ideologioihin. http://www.woodcutrecords.com/sotajumala.html == Viimeinen tunnettu kokoonpano == * Mynni Luukkainen – laulu * Tomi Otsala – basso, taustalaulu * Pete Lapio – kitara * Kosti Orbinski – kitara * Timo Häkkinen – rummut Entiset jäsenet * Harri Lastu – laulu (Sotajumala -demolla) * Arttu Romo – rummut (1998–2002) * Jyrki Häkkinen – kitara (1998–2002) * 105 (Teijo Hakkola) – laulu == Diskografia == ;Studioalbumit * * * * EP:t * ;Split- albumit * * ;Demot * ;Singlet * ==Videografia== * == Lähteet == == Aiheesta muualla == * Sotajumalan virallinen sivusto * * * * Panssarikolonna Sotajumalan fanisivusto Luokka:Suomalaiset death metal -yhtyeet
Live in Eindhoven

Live in Eindhoven on Death-yhtyeen toinen livealbumi ja viimeinen julkaisu. Se on konserttitaltiointi Eindhovenissa vuonna 1998 järjestetyltä Dynamo Open Air -festivaaleilta. ==Kappalelista== # # # # # # # # # # # ==Kokoonpano== * Chuck Schuldiner – kitara, laulu * Shannon Hamm – kitara * Scott Clendenin – basso * Richard Christy – rummut == Aiheesta muualla == * * Luokka:Vuoden 2001 albumit Luokka:Deathin albumit
Live in L.A. (Death & Raw)

Live in L.A. (Death & Raw) on Death -yhtyeen livealbumi, joka julkaistiin vuonna 2001. Albumin tuottoja käytettiin yhtyeen perustajan Chuck Schuldinerin syöpähoitojen rahoittamiseen. Albumille taltioitu Los Angelesin konsertti vuoden 1998 joulukuulta on julkaistu myös DVD:nä. ==Kappalelista== # # # # # # # # # # # # # ==Kokoonpano== * Chuck Schuldiner – kitara, laulu * Shannon Hamm – kitara * Scott Clendenin – basso * Richard Christy – rummut == Aiheesta muualla == * * Luokka:Vuoden 2001 albumit Luokka:Deathin albumit
Akdağmadeni

Akdağmadeni on kaupunki ja piirikunta Turkin Yozgatin maakunnassa, noin 60 kilometriä Yozgatin kaupungista itään. Vuonna 2014 piirikunnassa oli arviolta 47 309 asukasta, kaupungissa 24 395 asukasta. Piirikunnan pinta-ala on 1 849,04 neliökilometriä. == Lähteet == == Aiheesta muualla == * Akdağmadenin piirikunta Luokka:Turkin kaupungit Luokka:Yozgatin maakunnan piirikunnat
Çayıralan

Çayıralan on kaupunki ja piirikunta Turkissa, Yozgatin maakunnassa Keski- Anatoliassa. Kaupungin asukasluku on noin 4 000 ja koko piirikunnan 12 000 (2022). Kaupunki sijaitsee yli 1,3 kilometrin korkeudessa merenpinnasta. Alueella on merkittävät metsävarannot sekä marmorilouhoksia. == Lähteet == ==Aiheesta muualla== * Yozgat * Çayıralan * Kuva marmorilouhokselta Cayiralan Luokka:Yozgatin maakunnan piirikunnat
They Can’t Stop the Spring

They Can’t Stop the Spring on John Watersin ja Tommy Moran sanoittama Irlannin Eurovision kappale, jonka lauloi Irlannin Euroviisuedustaja Dervish Helsingissä järjestetyissä Euroviisuissa 12. toukokuuta 2007. Irlanti sai yhteensä 5 pistettä, jotka kaikki tulivat Albanialta, ja näin ollen se tuli viimeiselle sijalle. Maa oli sijoittunut edellisvuoden kisoissa Ateenassa kymmenen parhaan joukkoon, sen ansiosta Irlanti nähtiin Helsingissä automaattisesti finaalissa. == Lähteet == Luokka:Vuoden 2007 euroviisuedustuskappaleet Luokka:Irlannin euroviisuedustuskappaleet
Liubi, Liubi, I Love You

Liubi, Liubi, I love You (Rakasta minua, rakasta minua, rakastan sinua) on romanialaisen Todomondo-nimisen yhtyeen kappale, jonka yhtye lauloi edustaessaan maataan vuoden 2007 Euroviisuissa Helsingissä. Kappale sai 84 pistettä ja saavutti sijan 13. Laulussa lauletaan kuudella eri kielellä; englanniksi, italiaksi, espanjaksi, venäjäksi, ranskaksi ja romaniaksi. Kappaleen alussa ja puolivälissä kuullaan kitarasoolo. Kappaleen tempo kiihtyy koko ajan kappaleen edetessä. == Lähteet == Luokka:Vuoden 2007 euroviisuedustuskappaleet Luokka:Romanian euroviisuedustuskappaleet
Tadžikinkielinen Wikipedia

Tadžikinkielinen Wikipedia on Wikipedian tadžikinkielinen versio. 26. kesäkuuta 2007 siellä oli 7 657 artikkelia ja 1. lokakuuta 2012 10 432 artikkelia. Tadžikinkielinen Wikipedia
Ero

Ero voi tarkoittaa ainakin seuraavia asioita: * avioero, avioliiton purkaminen * erotus, vähennyslaskun tulos * Ero, Christian Vincentin ohjaama draamaelokuva vuodelta 1994.
Child’s Play

Child’s Play on vuonna 1988 ensi-iltansa saanut kauhuelokuva. Elokuva on ensimmäinen osa Child’s Play -elokuvasarjassa, jonka pääosassa on murhanhimoinen tappajanukke Chucky. Elokuvan on ohjannut Tom Holland ja sen pääosissa ovat Alex Vincent ja Brad Dourif. Elokuvalle on tehty kuusi jatko- osaa: Child’s Play 2 – murhaava nukke, Child’s Play 3, Bride of Chucky, Seed of Chucky, Curse of Chucky ja Cult of Chucky. Lisäksi elokuvasta on tehty samanniminen uusintaversio vuonna 2019. == Juoni == Elokuva kertoo sarjamurhaajasta nimeltä Charles Lee Ray. Ray pakenee poliiseja paikalliseen lelukauppaan ja käyttää hyödykseen oppimiansa voodoo-taikoja ja siirtää henkensä ”Kiva Kaveri” -nukkeen, ja Charles Lee Ray todetaan kuolleeksi. Andy Barclay saa äidiltään syntymäpäivälahjaksi sattumalta juuri sellaisen nuken ja pian omituinen murhasarja käynnistyy, Andyn ollessa aina paikalla kun tapahtuu. Kukaan ei kuuntele Andya, kun hän väittää "Chucky" -nimisen nuken olevan syypää tapahtumiin ja Andy aiotaan huostaanottaa Andyn äidiltä, Karenilta. Lopulta Karenin epäluulo nuken viattomuudesta alkaa herätä ja nukke paljastuukin ilmieläväksi, uuden kehon hankkineeksi Charles Lee Rayksi. Rayn suunnitelmana on seuraavaksi siirtää sielunsa Andyyn ennen kuin jää lopullisesti jumiin nuken kehoon samalla kun Karen ja Rayn tappanut poliisi Mike Norris aloittavat taistelun nuken pysäyttämiseksi ja Andyn sielun pelastamiseksi. == Näyttelijät == == Kohtelu Suomessa == Valtion elokuvatarkastamo asetti elokuvalle ennakkotarkastuksessa 7.4.1989 ikärajan KK (Kokonaan kielletty), joten elokuvaa ei ollut laillista Suomessa levittää eikä esittää. Viitattu 27.3.2018. Elokuva vapautui sensuurista vasta vuonna 1.1.2001 kuvaohjelmien tarkastusta koskevan lakimuutoksen yhteydessä. == Lähteet == Luokka:Child’s Play -elokuvat Luokka:Vuoden 1988 yhdysvaltalaiset elokuvat Luokka:Tom Hollandin ohjaamat elokuvat Luokka:Sarjamurhaajaelokuvat Luokka:Kokonaan kielletyt elokuvat Suomessa
Biologiset reumalääkkeet

Biologinen reumalääke tarkoittaa tulehduksellisissa reumataudeissa tulehduksen leviämiseen liittyvän välittäjäaineen vasta-ainetta. Biologinen lääke tarkoittaa valmistetta, jonka elävät solut ovat tuottaneet. Biologisiin lääkkeisiin sisältyy monia lääketieteellisiä tuotteita, esimerkiksi rokotukset. Ne ovat uuden bioteknologian tuotteita. Tavanomaisia lääkkeitä valmistetaan yhdistelemällä erilaisia kemikaaleja, kun taas biologisia lääkkeitä tuotetaan luonnollisista valkuaisaineista. Lääkkeiden kehitys on siis siirtynyt takaisin käyttämään eliöiden tuottamia lääkkeitä. Elimistön tärkeimpiä tulehduksen välittäjäaineita nivelreumassa ja vastaavissa tulehduksellisissa reumataudeissa ovat nykykäsityksen mukaan TNF (kasvainnekroositekijä) ja IL-1 (interleukiini-1). Uusien teknologioiden avulla on kyetty valmistamaan vasta-aineita ja liukoisia reseptoreita TNF:ää kohtaan sekä myös niin sanottua reseptoriantagonisti IL-1:ä kohtaan. Näitä kutsutaan biologisiksi reumalääkkeiksi. Nämä uudet biologiset lääkkeet vaikuttavat reumatulehdusta rauhoittavasti. Lääkkeitä voidaan antaa joko tiputuksena suoraan suoneen tai ihonalaisina pistoksina valmisteesta riippuen. Biologiset lääkkeet voidaan yhdistää samanaikaisesti käytettäväksi jonkin toisen reumalääkkeen kanssa. Yleensä se on solunsalpaajiin kuuluva metotreksaatti. Biologisia lääkkeitä käytetään myös muiden autoimmuunisairauksien, kuten nivelpsoriasiksen, selkärankareuman sekä tulehduksellisten suolistosairauksien hoitoon. Suomessa biologisista reumalääkkeistä ovat kliinisessä käytössä adalimumabi, etanersepti ja infliksimabi (tuumorinekroositekijän esto), anakinra (interleukiini 1:n esto), rituksimabi (B-imusolujen esto) ja abatasepti (T-imusolujen kostimulaation esto).Käypä hoito: Nivelreuma ==Lähteet== ==Aiheesta muualla== *Biologiset reumalääkkeet sivustolla Tohtori.fi *Helsingin Reumakeskus: Biologisista reumalääkkeistä *Terve.fi: Biologiset reumalääkkeet Luokka:Reumalääkkeet Luokka:Autoimmuunisairaudet
Yoriki

Yoriki () oli Japanissa feodaaliajalla shōgunaattia poliisijoukoissa palvellut samurai. Yoriki oli yleensä samuraiden keskiluokkaan kuulunut samurai ja tavallisesti hän palveli shōgunaattia machi-bugyō-shōssa eli kaupungin maistraatissa. TAIHO-JUTSU, Law and Order in the Age of the Samurai, Don Cunningham, sivut 42-45. Tutle Publishing, 2004 Kamakura ja Muromachi kausilla yoriki oli daimion läheinen komentaja ja "oikea käsi" sotilastoimissa. Edo- kaudella Yorikin virka muuttui shōgunaattin palveluksessa olevaksi viraksi. Yorikin virka on valvova päällystövirka. Esimerkiksi Edon kahdessa machi- bugyō-shōssa eli maistraatissa työskenteli yhteensä noin viitisenkymmentä yorikia. TAIHO-JUTSU, Law and Order in the Age of the Samurai, Don Cunningham, sivu 43. Tutle Publishing, 2004 Yoriki vastaa nykyaikana poliisin viroista lähinnä poliisipäällikköä tai nimismiestä. == Machi-bugyō-shō yoriki == Yoriki-virkoja oli Edo-kaudella useita eri tasoisia. Machi-bugyō-shōlla eli kaupungin maistraatissa työskentelevä yoriki oli näistä alin ja samurait tähän virkaan valittiin yleensä gokenin-samurai luokasta. Japanilaisen kulttuurin ystävät, Hashi nro:3 1981 Machi-bugyō-shō yorikin virka saattoi olla isältä pojalle periytyvä mutta ei kuitenkaan säännönmukaisesti. Yoriki saattoi lähteä kentälle tarkkailemaan rikostutkintaa tai seuraamaan pidätystä mutta puuttui itse käytännön poliisitoimeen kentällä vain äärimmäisessä tilanteessa. TAIHO- JUTSU, Law and Order in the Age of the Samurai, Don Cunningham, sivu 44. Tutle Publishing, 2004 Machi-bugyō-shō yorikin virkaan kuului myös säännöllisesti toimiminen tuomarina jokapäiväisissä siviili- ja rikosoikeudessa. Yorikin ollessa palveluksessa tuomarina häntä kutsuttiin ginmi-yorikiksi. == Oikeusistuimen ja ministeriöiden yorikit == Ylemmillä virkasijoilla toimivat yorikit valittiin yleensä hatamoto-samurai luokasta. Tapana oli myös että ylemmät yorikivirat eivät olleet periytyviä vaan virkaan valittiin omasta samurai-luokasta pystyvimmät kokelaat. ==Lähteet== ===Yleiset lähteet=== * * * * === Lähdeviitteet === Luokka:Japanin feodaaliaikainen poliisitoimi